CELEX: 32020R1720
Language: lv
Date: 2020-11-17 00:00:00
Title: Komisijas Regula (ES) 2020/1720 (2020. gada 17. novembris), ar ko attiecībā uz lolojumdzīvnieku barības importu no Gruzijas groza Regulu (ES) Nr. 142/2011 (Dokuments attiecas uz EEZ)

18.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 386/6
               
            
         KOMISIJAS REGULA (ES) 2020/1720
         (2020. gada 17. novembris),
         ar ko attiecībā uz lolojumdzīvnieku barības importu no Gruzijas groza Regulu (ES) Nr. 142/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1069/2009 (2009. gada 21. oktobris), ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (1), un jo īpaši tās 41. panta 3. punkta pirmo un trešo daļu un 42. panta 2. punktu,
         tā kā:
         
                     (1)
                  
                  
                     Komisijas Regula (ES) Nr. 142/2011 (2) nosaka noteikumus, ar kuriem īsteno Regulu (EK) Nr. 1069/2009, arī cilvēku un dzīvnieku veselības aizsardzības nosacījumus, kas jāievēro, importējot lolojumdzīvnieku barību. Prasības attiecībā uz lolojumdzīvnieku barības, arī suņu košļājamo rotaļlietu, importēšanu Savienībā vai tranzītu caur Savienību ir izklāstītas minētās regulas XIV pielikumā, kur ir arī trešo valstu saraksts.
                  
               
                     (2)
                  
                  
                     2019. gada 19. martā Gruzija lūdza, lai to iekļauj Regulas (ES) Nr. 142/2011 XIV pielikumā attiecībā uz pārstrādātas lolojumdzīvnieku barības, kas nav konservēta, importēšanu Savienībā.
                  
               
                     (3)
                  
                  
                     Ar nolūku šo pieteikumu iesniegušo trešo valsti iekļaut Regulas (ES) Nr. 142/2011 XIV pielikuma sarakstā attiecībā uz pārstrādātas lolojumdzīvnieku barības, kas nav konservēta, importēšanu Savienībā Komisija veica kontroles uz vietas, t. sk. padziļināti novērtēja pieteikumu iesniegušās trešās valsts tiesību aktus veterinārijas jomā un pieteikumu iesniegušās trešās valsts kompetento iestāžu spēju šos tiesību aktus ieviest un veikt oficiālās kontroles. Gruzijas kompetentās iestādes Komisijai ir apliecinājušas, ka Gruzija var izpildīt attiecīgos veselības nosacījumus un sniegt pietiekamas garantijas, ka Gruzijas kompetentās iestādes kontrolē pārstrādātas lolojumdzīvnieku barības, kas nav konservēta, ražošanu. Tāpēc ir pamatoti Gruziju iekļaut to trešo valstu sarakstā, no kurām Savienībā drīkst importēt un tranzītā caur Savienību drīkst vest pārstrādātu lolojumdzīvnieku barību, kas nav konservēta.
                  
               
                     (4)
                  
                  
                     Tāpēc Regula (ES) Nr. 142/2011 būtu attiecīgi jāgroza.
                  
               
                     (5)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 142/2011 XIV pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 17. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 300, 14.11.2009., 1. lpp.
         
         
            (2)  Komisijas Regula (ES) Nr. 142/2011 (2011. gada 25. februāris), ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).
      
      
         
            PIELIKUMS
            Regulas (ES) Nr. 142/2011 XIV pielikuma II nodaļas 1. iedaļas 2. tabulas 12. rindu aizstāj ar šādu:
            
               
                           “12.
                        
                        
                           Lolojumdzīvnieku barība, tostarp suņu košļājamās rotaļlietas
                        
                        
                           
                                       a)
                                    
                                    
                                       Attiecībā uz pārstrādātu lolojumdzīvnieku barību un suņu košļājamajām rotaļlietām: materiāli, kas minēti 35. panta a) punkta i) un ii) apakšpunktā.
                                    
                                 
                                       b)
                                    
                                    
                                       Attiecībā uz jēlu lolojumdzīvnieku barību: materiāli, kas minēti 35. panta a) punkta iii) apakšpunktā.
                                    
                                 
                        
                           Lolojumdzīvnieku barībai un suņu košļājamajām rotaļlietām jābūt ražotām saskaņā ar XIII pielikuma II nodaļu.
                        
                        
                           
                                       a)
                                    
                                    
                                       Attiecībā uz jēlu lolojumdzīvnieku barību:
                                       trešās valstis, kuras uzskaitītas Regulas (ES) Nr. 206/2010 II pielikuma 1. daļā vai Regulas (EK) Nr. 798/2008 I pielikumā un no kurām dalībvalstis atļauj importēt svaigu to pašu sugu dzīvnieku gaļu, un kurās ir atļauta tikai neatkaulota gaļa.
                                       Zivju materiālu gadījumā – trešās valstis, kas uzskaitītas Lēmuma 2006/766/EK II pielikumā.
                                    
                                 
                                       b)
                                    
                                    
                                       Attiecībā uz suņu košļājamajām rotaļlietām un lolojumdzīvnieku barību, kas nav jēla:
                                       
                                                    
                                                
                                                
                                                   trešās valstis, kas uzskaitītas Regulas (ES) Nr. 206/2010 II pielikuma 1. daļā, un šādas valstis:
                                                   
                                                                
                                                            
                                                            
                                                               (JP) Japāna
                                                            
                                                         
                                                                
                                                            
                                                            
                                                               (EC) Ekvadora
                                                            
                                                         
                                                                
                                                            
                                                            
                                                               (LK) Šrilanka
                                                            
                                                         
                                                                
                                                            
                                                            
                                                               (TW) Taivāna
                                                            
                                                         
                                                                
                                                            
                                                            
                                                               (SA) Saūda Arābija (tikai pārstrādāta lolojumdzīvnieku barība, kas iegūta no mājputniem)
                                                            
                                                         
                                                                
                                                            
                                                            
                                                               (GE) Gruzija (tikai pārstrādāta lolojumdzīvnieku barība, kas nav konservēta).
                                                            
                                                         
                                             
                                                    
                                                
                                                
                                                   Attiecībā uz pārstrādātu lolojumdzīvnieku barību no zivju materiāliem – trešās valstis, kas uzskaitītas Lēmuma 2006/766/EK II pielikumā.
                                                
                                             
                                 
                        
                           
                                       a)
                                    
                                    
                                       Attiecībā uz konservētu lolojumdzīvnieku barību: XV pielikuma 3. nodaļas A daļa.
                                    
                                 
                                       b)
                                    
                                    
                                       Attiecībā uz pārstrādātu lolojumdzīvnieku barību, kas nav konservēta: XV pielikuma 3. nodaļas B daļa.
                                    
                                 
                                       c)
                                    
                                    
                                       Attiecībā uz suņu košļājamajām rotaļlietām: XV pielikuma 3. nodaļas C daļa.
                                    
                                 
                                       d)
                                    
                                    
                                       Attiecībā uz jēlu lolojumdzīvnieku barību: XV pielikuma 3. nodaļas D daļa.”